text: नई दिल्‍ली: बॉलीवुड सुपरस्‍टार श्रीदेवी की बेटी जाह्नवी कपूर (Janhvi Kapoor) अपनी फिल्‍म धड़क से बॉलीवुड में डेब्‍यू करने के लिए बिल्‍कुल तैयार हैं। ग्‍लैमर की दुनिया में कदम रखने जा रहीं जाह्नवी कपूर इन दिनों अपनी फिल्‍म का जोर-शोर से प्रमोशन करने में लगी हुईं हैं। शशांक खेतान द्वारा निर्देशित इस फिल्‍म में जाह्नवी कपूर के साथ शाहिद कपूर के भाई ईशान खट्टर (Ishaan khattar) भी नजर आएंगे।